กฎกระทรวงการอนุญาตและการแจ้งนำเข้าหรือส่งออกใบกระท่อม พ.ศ. 2568กฎกระทรวง การอนุญาตและการแจ้งนำเข้าหรือส่งออกใบกระท่อม พ.ศ. ๒๕๖๘อาศัยอำนาจตามความในมาตรา ๕ วรรคสอง มาตรา ๑๐ วรรคสามและวรรคสี่ มาตรา ๑๓ วรรคสาม มาตรา ๑๔ วรรคสอง และมาตรา ๑๕ วรรคสอง แห่งพระราชบัญญัติพืชกระท่อม พ.ศ. ๒๕๖๕ รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ การยื่นคำขอ การแจ้ง การส่งข้อมูลหรือเอกสารหลักฐาน การติดต่อหรือการออกเอกสารหลักฐานใด ๆ รวมทั้งใบอนุญาต ใบรับแจ้ง ใบแทนใบอนุญาต และใบแทนใบรับแจ้ง ตลอดจนการชำระค่าธรรมเนียมตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์มาตรา 2 ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สถานที่หรือโดยวิธีการ ดังต่อไปนี้ (๑) สถาบันสำรวจและติดตามการปลูกพืชเสพติด (๒) สำนักงานป้องกันและปราบปรามยาเสพติดกรุงเทพมหานคร (๓) สำนักงานป้องกันและปราบปรามยาเสพติด ภาค ๑ ถึง ๙ (๔) วิธีการทางไปรษณีย์ลงทะเบียนตอบรับ ณมาตรา 2 ที่อยู่ของสถานที่ ตาม (๑) ถึง (๓) (๕) สถานที่หรือวิธีการอื่นตามที่เลขาธิการ ป.ป.ส. กำหนดโดยประกาศในราชกิจจานุเบกษามาตรา 3 ข้อ ๓ คำขอ ใบอนุญาต ใบรับแจ้ง ใบแทนใบอนุญาต ใบแทนใบรับแจ้งและการแจ้งนำเข้าหรือส่งออกใบกระท่อมตามกฎกระทรวงนี้ ให้เป็นไปตามแบบที่เลขาธิการ ป.ป.ส. กำหนดโดยประกาศในราชกิจจานุเบกษามาตรา 4 ข้อ ๔ ผู้ใดประสงค์จะนำเข้าหรือส่งออกใบกระท่อม ให้ยื่นคำขอรับใบอนุญาตต่อผู้อนุญาต พร้อมทั้งข้อมูล เอกสาร หรือหลักฐาน ดังต่อไปนี้ (๑) ในกรณีที่บุคคลธรรมดาเป็นผู้ขอรับใบอนุญาต ให้ระบุเลขประจำตัวประชาชน (๒) ในกรณีที่นิติบุคคลเป็นผู้ขอรับใบอนุญาต (ก) ชื่อและเลขทะเบียนนิติบุคคล (ข)มาตรา 4 หนังสือแสดงว่าผู้ยื่นคำขอเป็นผู้แทนของนิติบุคคลหรือผู้มีอำนาจทำการแทนนิติบุคคล โดยระบุเลขประจำตัวประชาชนของบุคคลดังกล่าว (๓) ในกรณีที่วิสาหกิจชุมชนที่ไม่เป็นนิติบุคคลเป็นผู้ขอรับใบอนุญาต (ก) ชื่อและเลขทะเบียนวิสาหกิจชุมชนตามกฎหมายว่าด้วยการส่งเสริมวิสาหกิจชุมชน (ข)มาตรา 4 หนังสือแสดงว่าผู้ยื่นคำขอเป็นผู้ได้รับมอบหมายให้ดำเนินกิจการแทนวิสาหกิจชุมชนที่ไม่เป็นนิติบุคคล โดยระบุเลขประจำตัวประชาชนของบุคคลดังกล่าว (๔) ในกรณีที่หน่วยงานของรัฐ หน่วยงานในกำกับของรัฐ หรือสภากาชาดไทยเป็นผู้ขอรับใบอนุญาต (ก)มาตรา 4 เอกสารหรือหลักฐานแสดงการจัดตั้งหรือแสดงการเป็นนิติบุคคลของหน่วยงานของรัฐ หน่วยงานในกำกับของรัฐ หรือสภากาชาดไทย (ข) หนังสือแสดงว่าผู้ยื่นคำขอเป็นผู้ได้รับมอบหมายให้ดำเนินการแทนหน่วยงานของรัฐ หน่วยงานในกำกับของรัฐ หรือสภากาชาดไทย (๕) ในกรณีที่มอบอำนาจให้ผู้อื่นดำเนินการแทนมาตรา 4 ให้แนบหนังสือมอบอำนาจให้ดำเนินการแทนที่ติดอากรแสตมป์แล้ว พร้อมทั้งระบุเลขประจำตัวประชาชนของผู้มอบอำนาจและผู้รับมอบอำนาจ (๖) แผนที่ที่ตั้งและพิกัดของสถานที่นำเข้าหรือส่งออกใบกระท่อม และสิ่งปลูกสร้างที่อยู่บริเวณใกล้เคียงโดยรอบของสถานที่นั้น (๗)มาตรา 4 เอกสารแสดงกรรมสิทธิ์หรือสิทธิครอบครองของผู้ขอรับใบอนุญาตในสถานที่นำเข้าหรือส่งออกใบกระท่อม ในกรณีที่ผู้ขอรับใบอนุญาตมิได้เป็นเจ้าของสถานที่ดังกล่าวให้แนบหนังสือแสดงความยินยอมของเจ้าของสถานที่นั้นด้วย (๘) วัตถุประสงค์ในการนำเข้าหรือส่งออกใบกระท่อม (๙) แผนการนำเข้าหรือส่งออกใบกระท่อมในแต่ละปี (๑๐)มาตรา 4 คำยินยอมให้ผู้อนุญาตเข้าถึงข้อมูลตาม (๑) (๒) (๓) และ (๕) แล้วแต่กรณี เพื่อประโยชน์ในการตรวจสอบ (๑๑) ข้อมูล เอกสาร หรือหลักฐานอื่นตามที่ระบุไว้ในแบบคำขอรับใบอนุญาตมาตรา 5 ข้อ ๕ เมื่อได้รับคำขอรับใบอนุญาต ให้ผู้อนุญาตตรวจสอบคำขอรับใบอนุญาต รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขอรับใบอนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้นมาตรา 5 ให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งข้อมูล เอกสารมาตรา 5 หรือหลักฐานให้ถูกต้องและครบถ้วนภายในระยะเวลาเจ็ดวันนับแต่วันที่ได้รับแจ้งจากผู้อนุญาต ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขอรับใบอนุญาตลงนามไว้ในบันทึกนั้นด้วย ในกรณีที่ผู้ขอรับใบอนุญาตยื่นคำขอรับใบอนุญาต รวมทั้งข้อมูล เอกสารมาตรา 5 และหลักฐานถูกต้องและครบถ้วนแล้ว ให้ผู้อนุญาตออกหลักฐานการรับคำขอให้แก่ผู้ขอรับใบอนุญาต ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่ส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่กำหนดตามวรรคหนึ่ง ให้ถือว่าผู้ขอรับใบอนุญาตไม่ประสงค์จะดำเนินการต่อไปมาตรา 5 และให้ผู้อนุญาตจำหน่ายเรื่องออกจากสารบบมาตรา 6 ข้อ ๖ ในกรณีที่คำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วนแล้ว ให้ผู้อนุญาตตรวจสอบคุณสมบัติและลักษณะต้องห้ามของผู้ขอรับใบอนุญาตตามมาตรา ๑๑ สถานที่นำเข้าหรือส่งออกใบกระท่อม และพิจารณาคำขอรับใบอนุญาตให้แล้วเสร็จภายในสามสิบวันนับแต่วันที่ได้รับคำขอรับใบอนุญาต ข้อมูล เอกสารมาตรา 6 และหลักฐานที่ถูกต้องและครบถ้วน ในกรณีที่ผู้อนุญาตมีคำสั่งอนุญาต ให้แจ้งให้ผู้ขอรับใบอนุญาตทราบภายในเจ็ดวันนับแต่วันที่มีคำสั่งอนุญาต เมื่อผู้ขอรับใบอนุญาตชำระค่าธรรมเนียมใบอนุญาตแล้ว ให้ผู้อนุญาตออกใบอนุญาตให้แก่ผู้ขอรับใบอนุญาต ทั้งนี้มาตรา 6 หากผู้ขอรับใบอนุญาตไม่ชำระค่าธรรมเนียมให้ครบถ้วนภายในเจ็ดวันนับแต่วันที่ได้รับแจ้งจากผู้อนุญาต ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบ ในกรณีที่ผู้อนุญาตมีคำสั่งไม่อนุญาตมาตรา 6 ให้มีหนังสือแจ้งให้ผู้ขอรับใบอนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมทั้งเหตุผลและสิทธิอุทธรณ์มาตรา 7 ข้อ ๗ การนำเข้าหรือส่งออกใบกระท่อมในแต่ละครั้ง ให้ผู้รับใบอนุญาตแจ้งต่อผู้อนุญาตเป็นการล่วงหน้าไม่น้อยกว่าเจ็ดวันทำการก่อนที่จะมีการนำเข้าหรือส่งออกใบกระท่อมในครั้งนั้น พร้อมทั้งข้อมูล เอกสาร หรือหลักฐาน ดังต่อไปนี้ (๑) กรณีแจ้งนำเข้าใบกระท่อม (ก) ระบุชนิด จำนวนหรือปริมาณมาตรา 7 และรายละเอียดเกี่ยวกับใบกระท่อมที่นำเข้า (ข) ชื่อและที่ตั้งของสถานที่ทำการของผู้ผลิตหรือผู้ส่งใบกระท่อมเข้ามาในราชอาณาจักร (ค) ระบุวิธีการในการนำใบกระท่อมเข้ามาในราชอาณาจักร (๒) กรณีแจ้งส่งออกใบกระท่อม (ก) ระบุชนิด จำนวนหรือปริมาณ และรายละเอียดเกี่ยวกับใบกระท่อมที่ส่งออก (ข)มาตรา 7 ชื่อและที่ตั้งของสถานที่ทำการของผู้รับการส่งออกใบกระท่อมในประเทศปลายทาง (ค) ระบุวิธีการในการส่งใบกระท่อมออกไปนอกราชอาณาจักร ให้ผู้อนุญาตออกใบรับแจ้งนำเข้าหรือส่งออกใบกระท่อมภายในสามวันทำการนับแต่วันที่ได้รับแจ้ง รวมทั้งข้อมูล เอกสาร และหลักฐานที่ถูกต้องและครบถ้วน และให้นำความในข้อ ๕มาตรา 7 มาใช้บังคับแก่การตรวจสอบการแจ้ง ข้อมูล เอกสาร และหลักฐานประกอบการแจ้งดังกล่าวด้วยโดยอนุโลมมาตรา 8 ข้อ ๘ ผู้รับใบอนุญาตซึ่งประสงค์จะต่ออายุใบอนุญาต ให้ยื่นคำขอต่ออายุใบอนุญาตต่อผู้อนุญาตภายในเก้าสิบวันก่อนวันที่ใบอนุญาตจะสิ้นอายุ พร้อมทั้งข้อมูล เอกสาร และหลักฐานตามที่ระบุไว้ในแบบคำขอต่ออายุใบอนุญาตมาตรา 8 เมื่อได้ยื่นคำขอแล้วให้ใบอนุญาตคงใช้ได้ต่อไปจนกว่าผู้อนุญาตจะมีคำสั่งไม่อนุญาตให้ต่ออายุใบอนุญาตนั้น การอนุญาตให้ต่ออายุใบอนุญาต ผู้อนุญาตจะแสดงไว้ในรายการต่ออายุในใบอนุญาตเดิมหรือจะออกใบอนุญาตให้ใหม่ก็ได้ ให้นำความในข้อ ๕ และข้อ ๖ มาใช้บังคับแก่การพิจารณาอนุญาตให้ต่ออายุใบอนุญาตด้วยโดยอนุโลมมาตรา 9 ข้อ ๙ ในกรณีที่มีการเปลี่ยนแปลงรายการในใบอนุญาตหรือใบรับแจ้งให้ผู้รับใบอนุญาตยื่นคำขอเปลี่ยนแปลงรายการในใบอนุญาตหรือใบรับแจ้งต่อผู้อนุญาต พร้อมทั้งข้อมูล เอกสาร หรือหลักฐานที่เกี่ยวข้องกับรายการในใบอนุญาตหรือใบรับแจ้งที่ประสงค์จะเปลี่ยนแปลง และข้อมูล เอกสารมาตรา 9 หรือหลักฐานอื่นตามที่ระบุไว้ในแบบคำขอเปลี่ยนแปลงรายการในใบอนุญาตหรือใบรับแจ้ง การยื่นคำขอเปลี่ยนแปลงรายการในใบรับแจ้งและการเปลี่ยนแปลงรายการในใบรับแจ้ง จะต้องดำเนินการให้แล้วเสร็จก่อนที่จะมีการนำเข้าหรือส่งออกใบกระท่อมในแต่ละครั้ง การเปลี่ยนแปลงรายการในใบอนุญาตหรือใบรับแจ้งมาตรา 9 ให้กระทำโดยบันทึกการเปลี่ยนแปลงนั้นไว้เป็นหลักฐานในใบอนุญาตหรือใบรับแจ้ง หรือออกใบอนุญาตหรือใบรับแจ้งให้ใหม่ ให้ผู้อนุญาตเปลี่ยนแปลงรายการในใบอนุญาตหรือใบรับแจ้งภายในสามวันทำการนับแต่วันที่ได้รับคำขอเปลี่ยนแปลงรายการในใบอนุญาตหรือใบรับแจ้ง รวมทั้งข้อมูล เอกสาร และหลักฐานที่ถูกต้องและครบถ้วนมาตรา 9 และให้นำความในข้อ ๕ มาใช้บังคับแก่การตรวจสอบคำขอ ข้อมูล เอกสาร และหลักฐานประกอบคำขอดังกล่าวด้วยโดยอนุโลมมาตรา 10 ข้อ ๑๐ ในกรณีที่ใบอนุญาตหรือใบรับแจ้งสูญหาย ถูกทำลาย หรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตหรือใบแทนใบรับแจ้งต่อผู้อนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุดในสาระสำคัญ พร้อมทั้งข้อมูล เอกสารมาตรา 10 หรือหลักฐานตามที่ระบุไว้ในแบบคำขอรับใบแทนใบอนุญาตหรือใบแทนใบรับแจ้ง ให้ผู้อนุญาตออกใบแทนใบอนุญาตหรือใบแทนใบรับแจ้งภายในเจ็ดวันนับแต่วันที่ได้รับคำขอรับใบแทนใบอนุญาตหรือใบแทนใบรับแจ้ง รวมทั้งข้อมูล เอกสาร และหลักฐานที่ถูกต้องและครบถ้วน และให้นำความในข้อ ๕ มาใช้บังคับแก่การตรวจสอบคำขอ ข้อมูลมาตรา 10 เอกสารและหลักฐานประกอบคำขอดังกล่าวด้วยโดยอนุโลมมาตรา 11 ข้อ ๑๑ การนำใบของพืชกระท่อมที่เป็นใบสดติดตัวเข้ามาในหรือออกไปนอกราชอาณาจักรเพื่อใช้บริโภคเป็นการส่วนตัว บำบัด หรือบรรเทาอาการเจ็บป่วยของผู้ซึ่งเดินทางระหว่างประเทศ ซึ่งได้รับยกเว้นไม่ต้องขอรับใบอนุญาตนำเข้าหรือส่งออก ต้องมีจำนวนไม่เกินห้าสิบใบให้ไว้ ณ วันที่ ๒๓ เมษายน พ.ศ. ๒๕๖๘ พันตำรวจเอก ทวี สอดส่อง รัฐมนตรีว่าการกระทรวงยุติธรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๐ วรรคสาม มาตรา ๑๓ วรรคสาม มาตรา ๑๔ วรรคสอง และมาตรา ๑๕ วรรคสอง แห่งพระราชบัญญัติพืชกระท่อม พ.ศ. ๒๕๖๕ บัญญัติให้การขอรับใบอนุญาตและการออกใบอนุญาต การแจ้งและการออกใบรับแจ้ง การขอต่ออายุและการอนุญาตให้ต่ออายุใบอนุญาตการยื่นคำขอเปลี่ยนแปลงรายการและการเปลี่ยนแปลงรายการในใบอนุญาตหรือใบรับแจ้ง รวมทั้งการขอรับและการออกใบแทนใบอนุญาตหรือใบแทนใบรับแจ้ง การนำเข้าหรือส่งออกใบกระท่อม เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงประกอบกับมาตรา ๑๐ วรรคสี่แห่งพระราชบัญญัติดังกล่าวบัญญัติให้การขอรับใบอนุญาตนำเข้าหรือส่งออกใบกระท่อมไม่ใช้บังคับแก่การนำใบกระท่อมติดตัวเข้ามาในหรือออกไปนอกราชอาณาจักรเพื่อใช้บริโภคเป็นการส่วนตัว บำบัด หรือบรรเทาอาการเจ็บป่วยของผู้ซึ่งเดินทางระหว่างประเทศในปริมาณที่จำเป็นสำหรับการบริโภคตามที่กำหนดในกฎกระทรวงจึงจำเป็นต้องออกกฎกระทรวงนี้